Ευγενία Φακίνου

Η Ευγενία Φακίνου (γενν. 8 Ιουνίου 1945) είναι Ελληνίδα λογοτέχνης και γραφίστρια.

Βιογραφία
Η Ευγενία Φακίνου γεννήθηκε το 1945 στην Αλεξάνδρεια. Είναι σύζυγος του δημοσιογράφου και συγγραφέα Μιχάλη Φακίνου. Μεγάλωσε στην Αθήνα και σπούδασε γραφικές τέχνες, κουκλοθέατρο  και ξεναγός. Εργάστηκε και σταδιοδρόμησε για μερικά χρόνια σε περιοδικό ως γραφίστρια. Ασχολήθηκε ιδιαίτερα με την παιδική λογοτεχνία και με το παιδικό θέατρο.

Το αντικειμενοθέατρο Ντενεκεδούπολη
Στο τέλος του 1975 δη­μιούργησε το αντικειμενοθέατρο ή κουκλοθέατρο Ντενεκεδούπολη το οποίο δεν είχε μόνιμη στέγη. Όταν πρωτολειτούργησε, στέγη του ήταν το Θέατρο Οδού Κεφαλληνίας στην Κυψέλη. Το 1979 στεγάστηκε στο χώρο του κινηματογράφου Φίλιπ στη συμβολή των οδών Πατησίων και Θάσου επίσης στην Κυψέλη και στο χώρο αυτό έμεινε μέχρι την Κυριακή των Βαΐων του 1982 που τερμάτισε οριστικά τη λειτουργία του. Συνολικά στο Αντικειμενοθέατρο αυτό παρουσιάστηκαν 6 έργα, τα οποία είναι τα ακόλουθα: 

 Ο Λαδένιος(1975 - 1976) αρχικά στο Θέατρο Οδού Κεφαλληνίας, Κεφαλληνίας 16 Κυψέλη, στη συνέχεια στην αίθουσα Κύτταρον Ηπείρου 48 Πλατεία Βικτωρίας και 1980 - 1981 στο χώρο του κινηματογράφου Φίλιπ,

 Στο Κουρδιστάν(1976 - 1977) στο Θέατρο Κάβα Σταδίου 50 Χαυτεία,

 Οι Καμινάδες(1977] - 1978 αρχικά στην αίθουσα Κύτταρον και στη συνέχεια σε συνοικίες του Δήμου Αθηναίων και 
δήμους του λεκανοπεδίου Αττικής. Επίσης μία και μοναδική παράσταση στο χώρο του κινηματογράφου Φίλιπ στις 7 Μαρτίου του 1982,

 Το μεγάλο ταξίδι του Μελένιου(1978 - 1979 στο Θέατρο Στοά Μπισκίνη 55 Ζωγράφου και 1981 - 1982 στο χώρο του κινηματογράφου Φίλιπ,

 Η Μις Νάυλον(22 Δεκεμβρίου 1978 - 7 Ιανουαρίου 1979) στο Θέατρο Στοά και 

 Ο κύριος Ουλτραμέρ(1979 - 1980 στον Κινηματογράφο Φίλιπ στη συμβολή των οδών Πατησίων και Θάσου στην Κυψέλη.
Απ' τα έργα αυτά, τα 5 τα έντυσε με μουσική ο Γιάννης Μαρκόπουλος και το Στο Κουρδιστάν ο Χρήστος Λεοντής. Η μουσική των 4 εκδόθηκε σε δίσκο το Μάιο του 1980 απ την εταιρεία Μίνως(η μουσική του έργου Η Μις Νάυλον δε συμπεριλήφθηκε στο συγκεκριμένο δίσκο επειδή δεν παρουσιάστηκε για ολόκληρη Χειμερινή περίοδο). Η μουσική του Λεοντή για το έργο Στο Κουρδιστάν δεν κυκλοφόρησε ποτέ σε δίσκο μέχρι και σήμερα.  Επίσης 2 απ' τα έργα αυτά τα Ο Λαδένιος και Οι Καμινάδες δεν ανέβηκαν με τους τίτλους αυτούς αλλα με τους τίτλους Ντενεκεδούπολη και Ξύπνα Ντενεκεδούπολη για να μην τα κόψει η λογοκρισία. Σήμερα τα ντενεκεδάκια και τα άλλα αντικείμενα που χρησιμοποιούνταν στις παραστάσεις του αντικειμενοθεάτρου Ντενεκεδούπολη εκτίθενται στο Θεατρικό Μουσείο.

Έναρξη της ενασχόλησής της με τη λογοτεχνία για μεγάλους
Το 1982 κυκλοφόρησε το πρώτο της μυθιστόρημα, την Αστραδενή. Τα μυθιστορήματά της έχουν μεταφραστεί και κυκλοφορούν στα γερμα­νικά, αγγλικά, ρωσικά, ουγγρικά, δανέζικα, γαλλικά, ολλανδικά, ιταλικά και σερβι­κά. Το 2005 τιμήθηκε με το Βραβείο Ανα­γνωστών (Εθνικό Κέντρο Βιβλίου – Σκάι 100,3) για το μυθιστόρημά της «Η μέθοδος της Ορλεάνης» και το 2008 με το Κρατικό Βραβείο Διηγήματος για τη συλλογή διηγημάτων «Φιλοδοξίες κήπου». Έγραψε κυρίως μυθιστορήματα με τα θέματά της να είναι εμπνευσμένα από την κοινωνική πραγματικότητα και από τα υπάρχοντα προβλήματα. Το 2001 ανέβηκε με πολλή μεγάλη επιτυχία σε θεατρική διασκευή του Δημήτρη Μαυρίκιου και με πρωταγωνίστρια την Αλέκα Παΐζη το έργο της «Το έβδομο ρούχο». Σήμερα η Ευγενία Φακίνου κατοικεί στο Χαλάνδρι  της Αττικής.

Εργογραφία  
Η Ευγενία Φακίνου έχει ασχοληθεί με το κουκλοθέατρο, το λεύκωμα και το διήγημα. Ωστόσο, το μεγαλύτερο μέρος του έργου της απαρτίζεται από μυθιστορήματα. Έτσι το  έργο της κατατάσσεται ως εξής:

Κουκλοθέατρο

Ντενεκεδούπολη (κουκλοθέατρο-αντικειμενοθέατρο) (τέλη του 1975)

Λεύκωμα

 Ελληνικό Πανόραμα, λεύκωμα (1995)

Συλλογή διηγημάτων

 Φιλοδοξίες κήπου (διηγήματα) (2007)

Μυθιστορήματα

Αστραδενή (μυθιστόρημα) (1982)
Το έβδομο ρούχο (μυθιστόρημα) (1983)

Η Μεγάλη Πράσινη (μυθιστόρημα) (1987)
Ζάχαρη στην άκρη (μυθιστόρημα) (1991)
Γάτα με πέταλα (μυθιστόρημα) (1990)
Η Μερόπη ήταν το πρόσχημα (μυθιστόρημα) (1994)

Εκατό δρόμοι και μια νύχτα (μυθιστόρημα) (1997)
Τυφλόμυγα (μυθιστόρημα) (2000)

Ποιος σκότωσε τον Μόμπυ Ντικ; (μυθιστόρημα) (2001)

Έρως, θέρος, πόλεμος (μυθιστόρημα) (2003)
Η μέθοδος της Ορλεάνης (μυθιστόρημα) (2005)
Για να δει τη θάλασσα (μυθιστόρημα) (2006)
Οδυσσέας και Μπλουζ (μυθιστόρημα) (2006)

Το τρένο των νεφών (μυθιστόρημα) (2007)
Πλανόδιοι θεριστές (μυθιστόρημα) (2013)
Στο αυτί της αλεπούς (μυθιστόρημα) (2016)
Νυχτερινή ακρόαση (μυθιστόρημα) (2018)

Παραπομπές

Έλληνες συγγραφείς
Νεοέλληνες λογοτέχνες
Έλληνες μυθιστοριογράφοι
Έλληνες γραφίστες
Έλληνες της Αιγύπτου
Λήμματα που χρειάζονται παραπομπές
Λήμματα που χρειάζονται παραπομπές από 03/2012
Ελληνίδες συγγραφείς